**«Аяулы күз-алтын күз»**

Жүргізуші: Армысыздар, құрметті балалар! «Аяулы күз-алтын күз» ертеңгілігіне қош келдіңіздер!

Ән: «Күзгі вальс»

Жүргізуші: Бұл балалар мінеки

Жомарт күздің іздері

Мерекеге алтын күз

Шақырады біздерді

Мың бұралып би билеп,

Ән салып жыр жырлайық

Рұқсат болса сіздерден,

Мерекені бастайық.

Амира: Дәнге толы қызыл қырман,

 Қырман басы қызыл думан.

 Мөлдіретіп жүзімдерін,

 Келді алтын күзім менің!

Абдулкарим: Жетті желмен алтын күз,

 Жеміс жинау салтымыз.

 Жинап теріп болған соң,

 Той жасайды халқымыз.

Нұрай: Күз келіпті тамаша,

 Айналаға қарасақ,

 Сарғайған күз жапырақ,

 Сан жетпейді санасақ.

Әлижан: күзде жауын, бұлт, тұман,

 Сары жапырақ жауады.

 Сары құйын ұйытқыған,

 Сапырады ауаны.

Балалар отырады.

Жүргізуші: Бұлттар жабағы

 Көкті жабады.

 Күзгі тамшылар,

 Тырс-тырс тамады.

«Тамшылар» биі.

Айша: Ерте тұрып ақ таңнан,

 Қара жерге нәр құйған.

 Айналайын диқаннан,

 Егін егіп, дән жиған.

Мерей: Жарып шыққан қауызын,

 Дән өмірлік азығың.

 Жегенің де ақ нанды,

 Нәрге толар ауызың.

Айсұлу: Астық дала сәулеті,

 Астық отан әулеті.

 Біздің дала – бай дала,

 Алтын астық айнала.

А.Айзере: Нанда өмірдің иісі мен дәмі бар,

 Нанда адамның еңбегі мен ары бар.

 Нан – өмірдің ана сүті арқауы,

 Нансыз жерде қай өмірдің сәні бар.

Жүргізуші: Нандай жоқ қой асыл дән,

 Жеп ү йренген жасыңнан.

 Дастарханнан нан кетсе,

 Береке кетер асыңнан.

Би: «Бидайлар»

Сұлтан: Ой балалар, тамаша,

 Шашу шашты жапырақ.

 Бақтың іші алаша,

 Көз тартады атырап.

Заңғар: Алтын, сары, қызыл, көк,

 Алуан-алуан жапырақ.

 Күзгі бақта күлімдеп,

 Көз тартады атырап.

Нұрсая: Келді міне күз,

 Айнала сары түс.

 Керемет тамаша,

 Қандай әсем күз.

Інжу: Жемісі мол теретін,

 Күз дос екен бізбенен.

 Бәрін тауып беретін.

 Жомарт екен күз деген.

Б.Айзере: Ағаштардан жамырап,

 Ұшты кенет жапырақ.

 Ой, алақай, тамаша!

 Шашу шашты жапырақ.

Жания: Наступила осенью,

 Пожелтел наш сад.

 Листья на березе,

 Золотом горят.

 Не слыхать веселых,

 Песен соловья,

 Улители птицы,

 В дальние края.

Айтұмар: Нан анасы – бидаймын,

 Елге астық сыйлаймын.

 Дәнім толып піскенде,

 Қауызыма сыймаймын.

Көрініс: «Бидай мен қаңбақ»

Жүргізуші: Өзі қаңбақ болсын,

 Онда қандай салмақ болсын.

 Тұрақтай алмай тегістікке,

 Тірелді бір күні егістікке.

 Дауыспен былай тіл қатты:

 -Сен осы бидаймысың?

 -Бидаймын.

 - Ақыл айтсам тыңдаймысың?

 -Тыңдаймын.

 -Ашық айтсам дұрысын,

 Осы қай тұрысың.

 Жүрмейсің, көрмейсің,

 Не бар, не жоқты да сезбейсің.

 Көктемде шығып, күз болса бұғып,

 Бастарың салбырап, тұрғандарың маужырап.

 Мен болсам міне

 Күні мен түні

 Ұшарымды жел біліп,

 Қонарымды сай біліп,

 Сайран салып жүргенім.

 Қызық өмір сүргенім.

 -Ей қаңбақ деді бидай

 Қанасына сыймай,

 Ашық айтсам дұрысын.

 Осы қай жүрісің?

 Белгілі тұрағың жоқ

 Басы түгіл құлағың жоқ.

 Уф десе ұшасың,

 Суф десе қонасың,

 Қаңғырған қаңбақсың,

 Кімге тұлға болмақсың,

 Біз болсақ міне,

 Күні мен түні,

 Жиғанымыз дән,

 Айналамыз толған ән.

 Абырой да даңқ та.

 Атақ та ерлік те

 Жеңіс те барлығы осы егісте.

 Бидайдың сөзі осымен бітті

 Қаңбақ жөніне зытты.

 Дұрысын айтқан бидай ма қаңбақ па,

 Оны өздерің салмақта.

Балалар. –Бидай!

Жүргізуші: Балалар дұрыс айтасыңдар. Еңбекпен тапқан нан тәтті. Нан болса ән де болады.

Ән: «Ақ бидай»

Жүргізуші: Ерте тұрып ақ таңнан,

 Қара жерге нәр құйған.

 Айналайын диқаннан,

 Егін егіп дән жиған.

Би: «Қырманшылар»

Нұрислам: Еңбек қызып қырларда,

 Бидай толды қырманға.

 Алтын таулар секілді,

 Сап-сары боп тұрғанда.

 Біреу астық түсіріп,

 Біреу бидай ұшырып,

 Жатқан мезгіл күз екен,

 Алдым соны түсініп.

Нұрислам: Көктемде егін егетін,

 Күзде жиып беретін,

 Біздің дала бай дала

 Ел егінді жинайды,

 Қырманға дін сыймайды.

Бекарыс: қыстың жақын қалғанын,

 Жапырақтар білгендей.

 Желмен ұшып барады,

 Жерге қонып үлгермей.

Ән: «Осень, осень»

Жүргізуші: Берекелі бақ дәулет,

 Арта түссін тойланып,

 Сау болыңдар, балалар,

 Келгенше күз айналып.

Күздің кереметі, байлығы өте көп. Біздің дастарханымыз дәнді дақылдарға толы болсын! Мына күздің керемет сыйын қабыл алыңдар!

**№3 сәбилер балбөбек балабақшасы**

***«Аяулы күз-алтын күз»***

***мектепалды даярлық тобы***

***(сценарий)***

Тәрбиеші: Джилкишинова Г.У.